google/wiki40b huggingface dataset:
Tanit

Tanit var en fønikisk månegudinne, dyrket som en beskytter av Kartago, hvor hennes navn fra 400-tallet f.Kr. og framover var assosiert med dyrkelsen av Baal Hammon, og hun ble gitt tilnavnet pene baal («Baals ansikt») og tittelen rabat, hunkjønnsformen for rab (sjef/høvding).
Tanit ble dyrket i punisk sammenheng i vestlige Middelhavet fra Malta i øst til Gades (Cádiz i sørlige Spania) i vest. I Nord-Afrika, hvor det flere inskripsjoner og materielle levninger, var hun, foruten å være gemalinne for Baal, også en himmelsk krigsgudinne, en jomfrulig modergudinne og gudinne for amming og syke, og noe mindre særskilt også en fruktbarhetsgudinne. Flere betydelige greske gudinner ble identifisert med Tanit ved synkretisk interpretatio graeca, som gjenkjente greske guddommer i utenlandske gudeskikkelser i de fleste av de ikke-hellenistiske kulturene som omga antikkens Hellas.
Hennes helligdom som avdekket ved Sarepta i sørlige Fønikia avslørte en inskripsjon som identifiserte henne for første gang i hennes hjemland og knyttet henne med sikkerhet til den fønikiske gudinnen Astarte (Ishtar). Et annet sted hvor Tanit ble avdekket er på halvøya Cap Bon i Tunis.
Opprinnelsen til Tanit er funnet i panteontempelet ved Ugarit (Syria), særlig i den ugaritiske gudinnen Anat,, en forbruker av kjøtt og blod. Det er betydelig bevis, skjønt disse er omdiskuterte, av både arkeologiske spor og innenfor antikke skrifter som peker mot ofring av barn som en del av dyrkelsen av Tanit og Baal Hammon.
Tanit var også en gudinne blant berberne i Nord-Afrika.
Hennes symbol, funnet på mange gamle steinutskjæringer, framstår som en parallelltrapes lukket av en horisontal linje på toppen og overgått av en overgått i midten av en sirkel: de horisontale armene ble ofte avsluttet med enten to korte oppovergående linjer i rette vinkler, eller av kroker. Senere ble parallelltrapes hyppigere erstattet av en likebent triangel. Symbolet er blitt tolket av Hvidberg-Hansen som en kvinne som løfter sine hender.
På egyptisk betyr hennes navn «Neiths land». Neith var en krigsgudinne.
I moderne tider har navnet, da med stavemåten Tanith, blitt brukt som et kvinnenavn, både for virkelige mennesker, og i skjønnlitteratur av okkult innhold.
UK Albums Chart

UK Albums Chart er en musikkliste som viser salgsposisjonen til musikkalbum i Storbritannia. Den er utarbeidet av The Official UK Charts Company. Et ukentlig «Album Chart Show» var lisensiert til BBC Radio 2 og sendt på radioen frem til det sluttet 2. april 2007.
Houma (Linfen)

Houma (kinesisk: 侯马; pinyin: Hóumǎ) er et byfylke i provinsen Shanxi i Folkerepublikken Kina. Det ligger under byprefekturet Linfen.
Befolkningen var på 220 372 innbyggere i 1999.

Samferdsel

Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.
Dialithus scintillans

Utseende

En middelsstor (ca. 20 millimeter), blank, mørk gullbasse med lyse tegninger.

Utbredelse

Arten er bare kjent fra Panama.
Münchens undergrunnsbane

Historie

Det fantes planer for en undergrunnsbane i München allerede før annen verdenskrig, da nasjonalsosialistene pekte på hvor ineffektiv den daværende trikken var, som på den tiden var Münchens viktigste transportmiddel. Planleggelsen av undergrunnsbaneprosjektet ble stoppet da krigen kom, og banen ble først ferdig til de olympiske sommerlekene i München 1972.
Sysselmann

En sysselmann eller syslemann var kongens fremste ombudsmann i syslet (eller syslen) som fra annen halvpart av 1100-tallet var de administrasjonsenheter Norge ble oppdelt i. 
Sysselmannen sørget for at kongens inntekter kom inn (i form av såvel skatter som bøter) og han hadde viktige oppgaver innenfor rettsvesenet (men dømte selv bare i ekstraordinære tilfeller). Han ble lønnet av bøtene som ble pålagt og innkrevd. Syslet og prostedømmet hadde identiske grenser. 
I forbindelse med den norske okkupasjonen i 1932 av Øst-Grønland ble det opprettet et sysselmannsembete i Eirik Raudes Land som ble besatt av Helge Ingstad. Året etter trakk Norge seg ut av området etter å ha tapt en sak mot Danmark i Den faste domstol for mellomfolkelig rettspleie i Haag.
Etter at Jan Mayen ble norsk land i 1930 ble Sysselmannen på Svalbard også Sysselmann på Jan Mayen. Den geografiske avstanden mellom Jan Mayen og Svalbard gjorde forvaltningen vanskelig. Dette medførte at det administrative ansvaret for Jan Mayen den 1. januar 1995 ble overført til Fylkesmannen i Nordland.
I våre dager eksisterer denne tittelen bare videre i embetet som sysselmann på Svalbard, opprettet 1. juli 1925.
Tetraopidion

Utseende

Middelsstore, slanke, mer eller mindre brunlige trebukker. Antennene er betydelig lengre enn kroppen. Pronotum er mye lengre enn bredt, uten pigger langs kanten, litt ujevnt sylindrisk. Dekkvingene er smale og jevnbrede, rundede i spissen. Beina har klubbeformede lår.

Utbredelse

Slekten er vidt utbredt i den Neotropiske økosonen fra Venezuela i nord til Argentina i sør.
«Hetman Sahajdatsjnij» (fregatt)

Hetman Sahajdatsjni (U130) (ukrainsk: Гетьман Сагайдачний) er en Krivak-klasse fregatt i den ukrainske marine, med hjemmehavn ved Sevastopol på Krimhalvøya.
Det er flaggskipet for den ukrainske marine. Det ble sjøsatt som russisk marinefartøy i 1992 og overtørt til Ukraina året etter. Det har deltatt på en rekke utenriksoppdrag. Vinteren 2013/2014 deltok den på antipiratvakt utenfor Somalia, og var ennå ikke vendt tilbake til hjemmehavnen da denne ble blokkert av russiske skip i mars 2014.
Skipet er oppkalt etter hetmanen Petro Sahajdatsjnij.
Piper Perabo

Tidlig liv og privatliv

Perabo ble født i Dallas og vokste opp i Toms River i New Jersey, som datter av Mary Charlotte (pikenavn Ulland), en fysioterapeut, og George William Perabo, en poesiprofessor ved Ocean County College. Hun er av både portugisik og norsk avstamning. Hennes foreldre valgte navnet hennes etter skuespillerinnen Piper Laurie. Hennes brødre, Noah og Adam, er også skuespillere. På high school, opptrådte Perabo i flere musikaler. I sitt siste år der, spilte hun rollen som Katie i Meet Me In St. Louis; og senere Cousin Fan i Mame; og Lady Brighton i Me and My Girl; og danset i How to Succeed in Business Without Really Trying. Hun var også president i foreningen «National Honor Society» og redaktør i skolens litteraturmagasin Polaris. I 2007 besøkte hun sin high school for å se stykket How To Succeed In Business Without Really Trying.
Perabo gikk ut fra high school ved Toms River High School North og gikk så videre på Ohio University sitt Honors Tutorial College i 1998 med en Bachelor of Fine Arts i skuespill. Etter eksamen, studerte hun skuespill ved LaMama Theater i New York og hadde noen mindre roller i to stykker. Hun var også servitør på en restaurant i New York City før hun ble oppdaget. Perabo liker klassisk musikk, litteratur og fiske. Piper er gode venner med skuespillerinnen Lena Headey, som hun spilte sammen med i The Cave og Imagine Me & You.

Skuespillerkarriere

I 2000, fikk Perabo en hovedrolle i The Adventures of Rocky and Bullwinkle som FBI agenten Karen Sympathy. Hennes neste rolle i Coyote Ugly gjorde henne berømt. Hun spilte rollen som Violet Sanford, a.k.a. «Jersey», en ung kvinne som flytter til New York for å følge sin drøm å bli sangskribent. Hun måtte ta timer i sang, gitar, piano og som bartender for å forberede seg til filmen - Trass i dårlig kritkk, var filmen en relativ bra suksess på kinoene, og hun vant en MTV Movie Award for «Best Music Moment» for «One Way or Another».
I 2001, spilte Perabo i en uavhengig canadisk film med tittelen Lost and Delirious, der hun spilte en student som forelsker seg i en kvinnelig klassekamerat. Året etter spilte hun rollen som en fransk utvekslingsstudent i Slap Her... She's French, som ikke ble sluppet i USA før etter to år, og da under den nye tittelen She Gets What She Wants. Filmen ble sluppet med sin originale tittel i Europa. I 2003, hadde hun en rolle som Nora Baker i Cheaper by the Dozen, som hun gjentok i oppfølgeren Cheaper by the Dozen 2.
Senere har Perabo spilt i andre filmer som The i Inside, Perfect Opposites, George and the Dragon, The Cave, Edison og The Prestige. Hun har også hatt en gjesterolle som ernæringsekspert i fjernsynsserien House. Hun har siden sommeren 2010 hatt hovedrollen i serien Covert Affairs hvor hun spiller en språkkyndig CIA-agent. Denne serien er nå i sin fjerde sesong.
Ius gentium

Ius gentium (latin, «folkenes rett») betegnet i romerretten den delen av retten som ordnet forholdet til utlendinger (peregrini). Den romerske borgerretten (ius civile) gjaldt bare for romerske borgere. Etterhvert som romernes handel og omgang med fremmede ble viktigere, utviklet det seg egne rettsnormer for forholdet til disse. Den embetsmannen som hadde ansvaret for rettstvister mellom romerske borgere og fremmede var «fremmedpretoren» (praetor peregrinus), en av pretorene.
I en annen sammenheng ble ius gentium brukt av de romerske juristene for å betegne den retten som var felles for alle mennesker. Det var et snevrere begrep enn ius naturale, den retten som var felles for alle levende vesener, men videre enn ius civile, borgerretten i en bestemt stat.
I moderne tid er ius gentium blitt brukt som et synonym for folkeretten, som bestemmer forholdet mellom stater.
Amadeus (teaterstykke)

«Amadeus» er et skuespill fra av den britiske forfatteren og dramatikeren Peter Shaffer. Stykket hadde premiere ved Royal National Theatre i London i 1979.

Handling

Stykket handler om konkurranseforholdet mellom komponistene Wolfgang Amadeus Mozart og Antonio Salieri. Stykket bygger på myten om at Sallieri var skyld i Mozarts tidlige død.

Filmatisering

Filmen Amadeus hadde premiere i Los Angeles i USA 19. september, 1984. Filmen er regissert av Miloš Forman, med skuespilleren Tom Hulce som Mozart og F. Murray Abraham som Antonio Sallieri. Filmen vant åtte Oscars, samt flere andre priser, blant annet Amanda for beste utenlandske spillefilm.
SIF/Hessa Idrettslag

Volleyball

Klubben vant NM for gutter under 17 år i 1976 som Hessa Idrettslag.
Samling

Samling er betegnelse for en virksomhet som går ut på å samle opp, lagre og bevare et stort antall gjenstander, såkalte samlerobjekter, gjerne med tematiske, historiske eller geografiske fellestrekk. Samlinger kan skapes på hobbybasis av privatpersoner eller som delvirksomhet av offentlige instanser. Eksempler på det siste er muséer, arkiver og biblioteker, mens personer kan samle på alt fra frimerker og bøker til nesten hva som helst. Kjent er miniatyrflasker, der en finner et eget museum i Oslo og flere innslag i Norge Rundt om personer med helt egenartede samlerinteresser.
Mennesker som samler på likeartede objekter vil ofte finne sammen for å finne ut mest mulig, og bytte dubletter. Arkivering og systematikk er vanligvis viktig. Filatelistene var tidlig ute, og mange av deres foreninger er fra slutten av 1800-tallet. Internett byr i dag på rikelige muligheter utover landegrensene.
Ordet samling brukes både om aktiviteten og det denne resulterer i. De som samler kalles samlere, unntatt når de gjør det i embeds medfør som arkivarer, bibliotekarer eller konservatorer, avhengig av arbeidssted.

Offentlige samlinger (utvalg)

Det finnes en enorm mengde små og store museumssamlinger over hele verden. Lista viser bare et ørlite utvalg der ordet «samling» inngår i navnet.
Dallas Wiens

Ulykke

Wiens reparerte et vindu på baksiden av Ridglea Baptist Church i Fort Worth da han senket liften han stod i rett inn i en strømledning. Vitner har sagt at det fòr høyspenningsgnister inn i hele kroppen hans og skadet ryggen, men også traff hodet og brant bort det meste av ansiktet. Wiens ble fløyet med luftambulanse til et sykehus der leger jobbet i over 30 timer i to dager for å redde livet hans. I mars 2011 ble det gjennomført en full ansiktstransplantasjon på Brigham og Womens Hospital som tok 15 timer. Wiens sier han er fornøyd med det nye ansiktet.
Rubin

Rubin er en edelsten. Den er en av de fire mest verdifulle edelstenene og er meget sjelden. Den er en korund-variant bestående av aluminiumoksid med små spor av krom- og jernoksid som gir den den røde farven. Den dyprøde Burmarubinen, som ofte blir betegnet som dueblodsrød, er den mest verdifulle. Mest kjente lokaliteter er Burma, Thailand og Zambia.
På Mohs skala har rubin hardhet 9,0.

Funn i Norge

I Norge er rubin funnet i Froland, Aust-Agder. Denne forekomsten ble oppdaget i 1956 og inneholdt purpurrøpde krystaller av en uvanlig størreIse. Dessverre viste det seg at krystallene hadde små sprekker og innslutninger, og de beste krystallene er kun gjennomskinnelige. Men de store krystallene og den vakre purpurrøde fargen har gjort Frolands-rubinen til et ettertraktet samlerobjekt. Ofte sitter rubin-krystallene i en lys gneis, noe som gjør stuffene svært pene. Fram til rundt 1972 ble det utvunnet mange stuffer i forekomsten. Det meste av dette materialet ble solgt i utlandet og de beste rubin-stuffene fra Froland befinner seg i dag i tyske samlinger. I et lite område ble det i tillegg funnet blå krystaller av safirer.
Utvinning av rubiner forekommer i dag blant annet på Grønland.
Klitispa

Utseende

Nokså små (3,5 -5,7 millimeter), avlange bladbiller, gulbrune til svarte. Hodet er fremstrakt, ikke påfallende lite (ulikt mange andre skjoldbiller). Antennene er tynne, 11-leddete, noe over en tredjedel av kroppslengden. Pronotum er avrundet firkantet. Dekkvingene er jevnbrede, med 8 rader av grove punkter og tre opphøyde lengderibber.

Levevis

Både larver og voksne lever på planter og eter fra dem. Artene lever på gress.

Utbredelse

Slekten er kjent fra Myanmar i vest til Indonesia og Filippinene i øst.
Ralph Johnstone

Biografi

Ralph ble født 18. september 1880 i Parsons, Kansas.
Han startet som en vaudeville sykkelrytter som utførte en saltomortale i luften. Han ble deretter et medlem Wright's demonstrasjonslag.
Den 17. august 1910 overlevde han en kollisjon i Asbury Park, New Jersey.
Den 27. oktober 1910 deltok han i en internasjonal luftfartsturnering på Belmont Park veddeløpsbane i Elmont, New York. Førstepremien for største høyde var 3 750 dollar, en annen 1 000 dollar for en verdensrekord og ytterligere 5 000 dollar i bonus for å overskride 10 000 fot. Johnstone tok ny amerikansk høyderekord 8 471 fot. Under flyvningene tvang et vindkast ham til å fly tilbake og han landet i nærheten av Artist Lake på Middle Island, New York.
Han omkom  17. november 1910 i Denver, Colorado i et flyhavari.

Legacy

Han klarte ikke å flate ut etter et stup i Denver 17. november1910. Gjenlevende etter Ralph var hans kone og to barn, en datter, Ethel Johnstone (født 1905), og en sønn, Ralph Ernest Johnstone (født 1904) som ble en kjent og dyktig tatovør og maler av sirkusbanner.
En New York State Historic Plakett til er satt opp til minne om hans landing på Artist Lake kan bli funnet langs lake New York State Route 25 i Middle Island. På bakken stod Ralph's ven Hoxsey og medlem av det rivaliserende Curtiss team, Eugene
Olsenbanden jr.

Olsenbanden jr. er et dansk idé-konsept og en videreføring av de gamle Olsenbanden-filmene. Tilretteleggelsen var ved Sverre Holm og Arne Lindtner Næss. Alle film- og TV-seriene om Olsenbanden jr. ble produsert av Nordisk Film.
I Norge startet det med en julekalender på TV 2, og har nå utviklet seg til spillefilmproduksjon. Olsenbanden jr. er historien om Egon Olsen, Benny Fransen og Kjell Jensen som barn. Første gang Egon møtte Kjell og Benny var da Egon begynte på ny skole. Han kom ifra barnehjemmet Lykkebo hvor han har bodd nærmest hele livet. Kjell og Benny ble ofte mobbet på skoleveien av Biffen, Johnny og Knut. Men da Egon slo Biffen i håndbak med hjelp av en prompepute, sluttet de med det. Men fortsatt misliker de to bandene hverandre sterkt. Det er også her Valborg og Kjell stifter sitt forhold. Forskjellen mellom seniorfilmene og juniorfilmene er at Olsenbanden er på en slags måte helter. De driver selvfølgelig med rampestreker og kupp, men de motkjemper skurkene og samarbeider ofte med politiet.
Det er oppstått et kontinuitetsproblem mellom juniorfilmene og den originale serien. Barneseriene er lagt til 1950-tallet, og har inntil videre stanset tidlig på 1960-tallet. Dette har blant annet gitt filmskaperne anledning til å gjøre gjengen til et rockeband. Den første «originale» filmen er produsert i 1969, noe som er problematisk med hensyn til kontinuiteten, ettersom Kjell og Valborg her har tre barn, og den eldste allerede er tenåring (den siste juniorfilmen foregår i 1961, noe som gir paret åtte år å greie dette på). Arve Opsahl var selv født i 1921, og omtrent femti år ved innspillingen av den første filmen, mens hans «motpart» er nødt til å være født tidligst 20-25 år senere. 
PC-spillet Olsenbanden Jr. - I Vikingenes fotspor er basert på Olsenbanden jr.
Heksekost

Heksekost (også kalt markvist eller huldrelime) er et fellesnavn for utvekster på busker som er angrepet av forskjellige sykdommer/sopper, som gir unormal vokst av knopper eller kvister. Det er vanligst på bjørk, der de ofte forekommer som dusker over store deler av kronen. Det forekommer sjelden på gran og furu, og det er nok godt mulig at furua som er avbildet under her, er ei såkalt «beitefuru», som er blitt beitet på i lengre tid av storfugl, og derfor har utviklet svært tette greiner. Planteskadegjøreren ”Candidatus Phytoplasma mali” som forårsaker sykdommen heksekost i eple gir symptomer på skudd, blad, frukt og røtter. De alvorligste konsekvensene er heksekost-lignende forgrening av trærne og en avling som er liten og stort sett består av svært små, smakløse epler som ikke er salgbare.
Sykdommen spres ved bruk av infisert formeringsmateriale (podekvist, grunnstamme), ved bladsugende insekter og ved at røtter på nabotrær vokser sammen.

Årsak

Den vanligste årsak til heksekost på trær er angrep av forskjellige arter sopp. De hører alle til sekksporeslekten Taphrina.
Magne Nilssen

Magne Nilssen (født 30. oktober 1910 på Ringsaker, død 15. februar 2005 på Gjøvik) var en predikant, redaktør og sangforfatter. 
I sin ungdom var han i Frelsesarméen, men fant sin plass i Norsk Luthersk Misjonssamband. Han var en brennende kristen, og opptatt av at mennesker måtte bli frelst.
Han skrev mange kristne sanger, og noen havnet i melodiboken. Han er forfatter av «Ungdommens lykke er samfunn med Gud» som kanskje er hans mest kjente og komponist av «Liten er jeg nok».
Nilssen var aktiv i Norsk Luthersk Misjonssamband fra 1931 til 1977. Han var forkynner i Oppland krets i perioden 1931 til 1942, han var ungdomssekretær i perioden 1942 til 1947, redaktør av Blåveisen (magasin) samt sekretær ved hovedkontoret 1947 til 1956, deretter kretssekretær i Oppland fra 1956 til 1972, og forkynner for hovedstyret til 1977.
Som forkynner var han alvorlig, bibeltro og åndsfylt. Han startet misjonsmusikk i Valdres, og ledet den med musikalitet og grundighet.
I en årrekke var han leirleder på leirstedet Åreeld, Hermannstølen i Tisleidalen.
Stedet ble skjenket til Norsk Luthersk Misjonssamband av to søstre. 
Magne Nilssen og kona drev stedet som husfar og husmor. Det var mange som fikk oppleve frelsen på barne -og ungdomsleir eller familieleir.
Det var også stevner der hver sommer. Marie Nilssens lapskaus var viden kjent, og atmosfæren på stedet var fylt av fred og Åndens nærvær.
Nilssen var gift med Marie, og sammen fikk de 4 barn.
Brønnøy tingrett

Brønnøy tingrett er en førsteinstansdomstol i Hålogland lagdømme. Domstolen har kontorsted i Brønnøysund i Nordland og rettskretsen omfatter kommunene Bindal, Brønnøy, Sømna, Vega og Vevelstad med tilsammen 13 100 innbyggere pr. 1. januar 2010. Domstolen ledes av en sorenskriver og har i tillegg en dommerfullmektig og fire saksbehandlere. Foruten vanlige oppgaver i en tingrett, hører alle saker som gjelder mortifikasjon av bortkomne dokumenter under denne domstol.

Historie

Brønnøy sorenskriveri (tingrett fra 2002) ble opprettet i 1919, etter at Søndre Helgeland sorenskriveri ble delt.
Forskere i felten

Forskerne i felten er en dokumentarfilm om det tverrfaglige forskningsprosjektet Alna-prosjektete i regi av Universitetet i Oslo og ledet av professor i sosialantropologi Thomas Hylland-Eriksen. Prosjektet pågikk i perioden 2009 til 2013 og nærmere 30 forskere fra masternivå til professorer deltok i prosjektet i større eller mindre grad. Flere artikler som Et lite stykke anti-Norge  og artikkelsamlingen en globalisert drabantby (Cappelen Damm 2012) var publikasjoner som sprang ut av prosjektet.  
Filmen følger professor i sosialantropologi Thomas Hylland Eriksen og filmskaper Anders Høgmoen mens de besøker forskere som forsker på forskjellige temaer i Groruddalen.
Forskere i felten er en samproduksjon mellom det selvstendige filmproduksjonsselskapet mana production™ og Intermedia ved Universitetet i Oslo. Anders Høgmoenn hadde regi for filmen som er vist to ganger på NRK2.
Svendengen teglverk

Svendengen teglverk, også kalt Kværner Bruk Teglverk, var et teglverk som lå like nedenfor Kværnerfossene i Oslo, rett ved området hvor NSB har togstallene sine i Gamlebyen. 
Teglverket ble grunnlagt av Frederik Rasmussen i 1840. Det fikk flere store oppdrag og leverte sten til Universitetsbygningene ved Karl Johans gate, Botsfengselet og Rikshospitalet.
Teglverket ble på et senere tidspunkt tatt over av Oluf Onsum som drev det sammen med Kværner Brug. 
Svendengen teglverk ble nedlagt i 1907.
Asieh Amini

Karriere

Amini begynte å studere journalistikk ved  Tabataba'i universitet i Teheran i 1993. Mens hun fortsatt studerte begynte hun å skrive for aviser. Hun begynte på den harde linjen daglig  Kayhan . Deretter gikk hun videre til den større avisen  Iran . Da en kollega skulle intervjue en dikter som Amini likte, tok han henne med. Poeten inviterte henne inn i forfatterkretsen sin. Avisen  Iran  startet et ungdomstilskudd og Amini ble kulturredaktør. For disse tider i Iran var en kvinne i en så senior stilling uvanlig. Hun hadde ansvar for 28 sider, overvåket menn som var eldre enn henne, og ble ofte gransket av avisens sjefredaktør. En dag dro en av kollegene henne til side. Han kjempet mot tårer da han rådet henne til å forlate jobben. Da hun spurte hvorfor, sa han at kollegene hver dag snakket dårlig om henne, at de ikke likte at en ung enlig kvinne skulle være i en slik stilling. "Det er deres problem, ikke mitt." Sa Amini.
Da Mohammad Khatami ble valgt til president i 1997, ble forbudene opphevet, og det dukket opp litt mer vågale publikasjoner. Flere kvinner kom inn i journalistikken. Amini tiltrådte en jobb i avisen   Zan , som dekket kvinnesaker. Selv om Amini gikk imot ideen om å skille nyheter etter kjønn, tok hun på seg jobben. Avisen Zan ble dessverre forbudt. Deretter tok Amini på seg frilanserarbeid. Etter fødselen begynte Amini å jobbe som samfunnsredaktør for avisen  Etemaad . Hun drev også et nettsted som heter Women in Iran.
Asieh måtte forlate Iran i 2009 på grunn av frykt for påtale for hennes aktivisme. Gjennom en venn av henne hørte hun om ICORN-nettverket som gir stipend for forfulgte artister. Dermed ble hun skribent i bolig i Trondheim gjennom ICORN-nettverket fra 2010 til 2012. Hun studerte senere ved NTNU i et masterprogram for kulturstudier. Hun avsluttet sine mestere i 2018. Prosjektet hennes var i samarbeid med PEN og om ytringsfrihet. Siden 2016 er Amini medlem av Norsk PEN.